
הכנסת העשרים
מושב שני
פרוטוקול מס' 61
מישיבת ועדת החוץ והביטחון
יום שלישי, ז' באדר א' התשע"ו (16 בפברואר 2016), שעה 9:00
סדר היום:
הצעת חוק השיפוט הצבאי (תיקון מס' 73) (כהונת נציב קבילות חיילים), התשע"ה-2015
נכחו:

חברי הוועדה: 
מרדכי יוגב – מ"מ היו"ר

ענת ברקו 
מוזמנים: 
	רותם ארנרייך
	–
	עורכת דין, מחלקת ייעוץ וחקיקה, משרד המשפטים

	ישי יודקביץ
	–
	עורך דין, אגף היועץ המשפטי למערכת הביטחון, משרד הביטחון

	אהוד ולנר
	–
	עורך דין, נציב קבילות החיילים, (נקח"ל), משרד הביטחון


ייעוץ משפטי: 

מירי פרנקל-שור
עידו בן יצחק
ראש תחום פיקוח תקציב הביטחון:
יוני בן הרוש
רישום פרלמנטרי:
ר.כ., חבר המתרגמים
הצעת חוק השיפוט הצבאי (תיקון מס' 73) (כהונה נציב קבילות חיילים), התשע"ה-2015
היו"ר מרדכי יוגב:
בוקר טוב. אנחנו בדיון בהצעת חוק השיפוט הצבאי (תיקון מס' 72) (כהונת נציב קבילות חיילים) תשע"ה-2015, מ-923 ולמעשה עיקרו של העניין הוא להעמיד את כהונת הנציב על 7 שנים ולא על כהונות של 5 ותוספת עם יכולת הארכה, ואישור שלא בפניו. 

אולי יש חילוקי דעות, אבל אני מאד מעריך את האלוף בריק, גם מהיפגשות איתו פעם באימון בשתיים בלילה, בהיותו מח"ט 211. זו הייתה הפגישה הראשונה שלי ואני מג"ד צנחנים, ת"פ שלו, וגם אחר כך, אפילו קצת באירוע מבצעי וגם כנציב קבילות החיילים, שהוא עם רגישות רבה. כך שאני חושב שגם בהיבט ארגוני לא עושים את השינוי על האדם המכהן וגם כך אני לפחות מעריך את הדברים.
אז אתם, משרד המשפטים, תציגו את - - -

מירי פרנקל-שור:
משרד הביטחון.
היו"ר מרדכי יוגב:
משרד הביטחון, סליחה. מי מציג?

ישי יודקביץ:
אוהד ולנר מהנציבות רוצה לומר משהו בשם הנציב. 

אהוד ולנר:
קודם כל הנציב התייחס פה בוועדה לפני שנתיים, אחרי כל הבעייתיות שנוצרה כתוצאה מהויכוח המשפטי שהיה לגבי תקופות הכהונה בחוק. הוא התחייב שבתקופת כהונתנו, שחודשה לפני שנתיים לחמש שנים נוספות, שהוא יוודא שהחקיקה תתוקן בהיבט הזה של הכהונה, ואני מתכבד בשמו להביע את שמחתי ותודתי גם לכל צוות הייעוץ המשפטי של הוועדה, למשרד הביטחון, משרד המשפטים – שדאגו שהוא ימלא את כהונתו. אז זה קודם כל חשוב לי לומר. 

דבר שני, כתוצאה מכל מיני בעיות שהיו – גם מינוי נציבים בעבר, גם כתוצאה מהמינוי האחרון שקרה לפני שנתיים, שמעבר לבעיה של כן 7 שנים או 5 וכו', שמאחורינו, נוצרה בעיה של רציפות תפקודית בנציבות, כתוצאה מזה שלא הצליחו למנות נציב עקב המקרה האחרון, זה היה עקב חוסר יכולת לכנס את ועדת חוץ וביטחון ולאשר את המינוי. 

מירי פרנקל-שור:
היו מקרים מעבר לכך?

אהוד ולנר:
היו מקרים. לא מקרים שקרו בעבר בהיבט של ועדת חוץ וביטחון, אבל מקרים שבהם השר התמהמה בהגשת מועמד, או מקרים שבהם-, פשוט אנחנו כנציבות רואים בשטח את הבעייתיות בכך שלא ייווצר יום אחד אפילו שלא יהיה נציב, מכיוון, ראשית אין לו שום ממלא מקום מוגדר בתוך הנציבות כיום, כיוון שרוב אנשי הנציבות הם אנשי צבא ולא יכולים למלא את מקומו; ושנית, החיילים מחכים. 

ולכן לא יכול להיות מצב שלא - - -
היו"ר מרדכי יוגב:
שאלה. סליחה.

אהוד ולנר:
בבקשה.

היו"ר מרדכי יוגב:
היו פה, אני לא זוכר את שמן, אלופות המשנה שהן סגניות שלו - - -

אהוד ולנר:
כן.

היו"ר מרדכי יוגב:
מה שמן?
אהוד ולנר:
אתי נחמי. אלוף משנה אתי - - -

היו"ר מרדכי יוגב:
הם בעצם בעל הדרגה הגבוהה ביותר. 

אהוד ולנר:
נכון. אבל יש בעיה חוקתית שהם לא יכולים להחליף את הנציב, הם לא נושאי משרה, הם אנשי צבא, הם לא יכולים לחתום בשמו. הנציב הוא נושא משרה, הוא אזרח ונושא משרה שממונה על פי - - -

אני אסביר. שר הביטחון מציג את הביטחון, כפי שאתם יודעים, בהתייעצות עם שרת המשפטים. הוא עובד מדינה לכל דבר ועניין, ולכן לא יכול להיות מצב שיחליף אותו איש צבא. 

ישי יודקביץ:
היה תהליך - - -

אהוד ולנר:
שנייה, אני כבר אתן לך. נוצר לנו ואקום כמה פעמים כתוצאה מהדבר הזה, ואנחנו כמובן רוצים לסתום את כל המקרים האפשריים שלא ייווצר מצב ואני חושב שהגענו להסכמה בעניין הזה עם היועצת המשפטית של הוועדה, שמצד אחד לא ייווצר מצב של חוסר קבלת החלטה, ומאידך לא ייווצר מצב שלא יהיה נציב.

ישי יודקביץ:
לפני כ-9 שנים הנציבות עברה תהליך של אזרוח הייעוץ המשפטי ויש קבוצה של איזה שישה-שבעה עורכי דין אזרחיים, עובדי משרד הביטחון. עד אז הם היו מהפרקליטות הצבאית, זאת אומרת אנשי צבא. זה נכון שאלוף משנה נחמי וסגן אלוף שרון עוז, ראש המחלקה המשפטית בנציבות, הן קצינות, אבל מרבית העובדים לדעתי הם אזרחים היום, נכון? או עדיין - - -
אהוד ולנר:
קצינות - - - וקצינים. רק היועץ המשפטי הוא - - -
ישי יודקביץ:
הייעוץ המשפטי הוא של צוותי הבירור. 

אהוד ולנר:
חייב ליצור איזה שהוא סוג של עירוב, שיהיה מצד אחד להכיר את המערכת הצבאית ומאידך ליצור מצב שהצבא לא יבקר כמובן את עצמו, ולכן נוצר עירוב התחומים הזה. 

היו"ר מרדכי יוגב:
טוב.

אהוד ולנר:
אני חושב שהגענו להסכמה, אז אני לא חושב שצריכה להיות בעיה עם משרד המשפטים.

היו"ר מרדכי יוגב:
טוב. 

ישי יודקביץ:
מבחינת הצעת החוק, השאיפה הייתה בהצעת החוק להסדיר הסדר דומה למבקר המדינה. אני מזכיר, מבקר המדינה הוא גם נציב תלונות הציבור. ראינו את המשרה הזאת כמשרה דומה למשרה של מבקר המדינה. מאחר שמבקר המדינה הוא גם כן כהונה אחת של 7 שנים, אז אנחנו מציעים כאן תקופת כהונה אחת של 7 שנים. 

מירי העלתה באמת את הנקודה שהיה גם במינוי האחרון אבל גם לפניו, מירי העלתה את הבעייתיות שכתובה בחוק הקיים לגבי החמש שנים, האם יש אפשרות לתקופת כהונה נוספת. אנחנו כאן מבהירים שזאת תקופת כהונה אחת. גם משרד המשפטים בזמנו, וגם מירי - - -

מירי פרנקל-שור:
לא של חמש שנים, אלא מוארכת - - -

ישי יודקביץ:
כן, תקופת כהונה אחת של שבע שנים, כמו מבקר המדינה. כמו נשיא המדינה, אבל במקרה שלנו זה כמו מבקר המדינה. יש כאן הסדרים נוספים לגבי מילוי מקום, במקרה של נבצרות בסיטואציות שונות. אני מציע שפשוט נקרא את הצעת החוק.

היו"ר מרדכי יוגב:
בסדר גמור. 

ישי יודקביץ:
ונאשר סעיף-סעיף, כי אין מחלוקות בין הייעוץ המשפטי של הוועדה לייעוץ המשפטי של הממשלה. 

מירי פרנקל-שור:
אז היו לנו הערות נוספות על דברים שונים שהיו בעייתיים. 
ישי יודקביץ:
היה סיעור מוחות, כמו שראית בדקות האחרונות בתחילת הישיבה.

מירי פרנקל-שור:
לא רק זה. אז אין כבר טעם לקרוא את הצעת החוק, את הקטע הכחול, אלא אנחנו הכנו - - -
ישי יודקביץ:
לא, לא, נכון, את המשולב אני מעדיף לקרוא.

מירי פרנקל-שור:
כן, אז אנחנו הכנו נוסח. את המשולב?

ישי יודקביץ:
את מה ש - - -

מירי פרנקל-שור:
את מה שנתנו לכם, הצעת חוק שכוללת כבר, בדיוק. 

ישי יודקביץ:
עדיף לקרוא את זה. אתם רוצים שאני אקרא? 

היו"ר מרדכי יוגב:
כן. בכבוד.

ישי יודקביץ:
הצעת חוק לקריאה שנייה ושלישית, חוק השיפוט הצבאי (תיקון ...) נחליט על זה:

"תיקון סעיף 543

1. בחוק השיפוט הצבאי, התשט"ו-1955 (להלן – החוק העיקרי) בסעיף 543 (א) במקום הסיפא החל במילים "נציב קבילות חיילים" יבוא נציב קבילות חיילים (בחלק זה - נציב הקבילות); נציב הקבילות יכהן תקופת כהונה אחת בלבד של שבע שנים". 

היו"ר מרדכי יוגב:
זה בא לתת מענה גם לזה שהוא מטפל במשל"בים למשל, או מה?

ישי יודקביץ:
לא, זה התיקון במלש"בים מופיע בחוק בסעיף אחר. לזה כבר ניתן מענה בשנת 2007, החוק תוקן ויש לנו צוות ייעודי למלש"בים.

היו"ר מרדכי יוגב:
אני שואל מה הסיבה, נציב הקבילות במקום נציב קבילות חיילים - - -

ישי יודקביץ:
אה, זה סרבול לשוני. שלא יהיה סרבול לשוני. להקל לשונית. 

מירי פרנקל-שור:
רק רגע, בסעיף-. אין לך נוסח משולב? אנחנו מראים פה מה נמחק. 

היו"ר מרדכי יוגב:
נמחק נציב קבילות חיילים ונאמר נציב הקבילות.

מירי פרנקל-שור:
נכון, אבל אנחנו גם מחקנו את תקופת הכהונה, כדי שלא יהיה 5 שנים, ואז תקופת הכהונה עוברת.

היו"ר מרדכי יוגב:
שאלתי למה נמחק החיילים.

מירי פרנקל-שור:
אוקיי, אה. 

ענת ברקו (הליכוד):
אין מצלמות, אין חברי כנסת.

היו"ר מרדכי יוגב:
ואני חשבתי שאני אוכל לקבל את ההחלטות פה אחד. 

ענת ברקו (הליכוד):
לא. אנחנו הילדים הכי חרוצים בכיתה, מוטי. אין מצלמות – אנחנו בכנסת. 

ישי יודקביץ:
להמשיך?

היו"ר מרדכי יוגב:
כן, כן.

ישי יודקביץ:
תיקון סעיף 543 א

2. בסעיף 543 א לחוק העיקרי, בכל מקום, במקום "נציב קבילות חיילים" יבוא "נציב קבילות". במקום "משלושים יבוא "משישים", במקום הסיפא החל מהמילים "ואם נתפנה מקומו" יבוא "והוועדה תדון בהצעת שר הביטחון לא יאוחר מ-30 יום לפני תום תקופת כהונתו של נציב הקבילות המכהן". 
בסעיף הזה אנחנו הארכנו את תקופת טרום המינוי, כדי שיאפשר הליך בדיקה והליך מינוי סביר -60 יום. הוועדה הגבילה את עצמה גם כן ל-30 יום ואנחנו מקווים שההליך יסתיים באמת בתקופה הזאת. שוב, בין השאר זה במסגרת הפקת הלקחים של מה שהיה בשנת 2014.

מירי פרנקל-שור:
השאלה ישי, לאור השיחה שלנו שהייתה, השאלה אם 60 ימים זה מספיק. השאלה אם לא נכון - --

ישי יודקביץ:
לדעתי זה מספיק, כי הרי הסיטואציה שיצוצו דברים, גם אם הוא יעשה את חצי שנה מראש - - -

מירי פרנקל-שור:
אבל מדוע לא?

רותם ארנרייך:
לטעמי לא, מהסיבה שהדברים שאני חששתי מהם והצגתי בפניך, הם מסוג הדברים שיצוצו ביום ה-50, האחד, בין אם זה יתחיל 90 יום לפני, בין אם זה יחול 60 יום לפני.

מירי פרנקל-שור:
אבל אם זה מתחיל ב-90 יום לפני, אז יש לך יותר מקום - - -

רותם ארנרייך:
אם זה יגיע לתקשורת הדברים יעלו, אני חושבת שזה קצת גם לא נכון להתחיל בהליכים של למנות מישהו חדש - - -

מירי פרנקל-שור:
רגע, ומה עם ראש שב"כ? כמה?

ישי יודקביץ:
שלושה חודשים. 

מירי פרנקל-שור:
שלושה חודשים לפני סיום כהונתו של ראש השב"כ הנוכחי. 

רותם ארנרייך:
אני לא נגד, אבל אני לא חושב שזה תומך.

אהוד ולנר:
לנו זה לא מפריע. אני לא חושב. זה יכול לפשט את התהליך ולהקדים אותו, ושיהיה נקח"ל חדש וכבר - - - 

ישי יודקביץ:
השאלה אם - - -

אהוד ולנר:
וכבר שר הביטחון, בדרך כלל שר הביטחון מחליט יותר מ-90 יום לפני אפילו מי המועמד שרץ לו בראש. זה הגיוני.

מירי פרנקל-שור:
לא, אבל אתה אמרת בעצמך אוהד, ואנחנו יודעים שהתמהמה - - -

אהוד ולנר:
אני בעד. אני בעד. 

רותם ארנרייך:
אבל זה לא יוצר אי יציבות בארגון עצמו אם עובר כל כך הרבה זמן מי הולך להיות - - -

ענת ברקו (הליכוד):
תגידו עד 90 יום.

אהוד ולנר:
לא, אחת לשבע שנים זה לא יוצר חוסר בהירות בעיני. כיוון שזה אחת לשבע שנים, אני לא רואה בעיה. לנו אין בעיה עם 90 יום. אם זה ייצב את התהליך - - -

ענת ברקו (הליכוד):
עד 90 יום.

ישי יודקביץ:
אני גם לא רואה בעיה ב-90 יום. פשוט, יוצא מצב שנושא המשרה קצת יהיה ברווז צולע שלושה חודשים.

אהוד ולנר:
הוא לא יהיה ברווז צולע. 

היו"ר מרדכי יוגב:
לא חושב.

ענת ברקו (הליכוד):
זה מוסד - - - זה לא תפקיד פיקודי קלאסי שאתה יכול - - -

היו"ר מרדכי יוגב:
זה גם מוסד חזק, וברוך השם שזה התווסף כמוסד - - -
ענת ברקו (הליכוד):
רמטכ"ל.

ישי יודקביץ:
אבל גל הירש - - - חצי שנה מראש - - -

אהוד ולנר:
אז את זה אנחנו פותרים בדרך אחרת. 

היו"ר מרדכי יוגב:
זה גם מוסד חזק, וגם למרות פרשיית גל הירש, בלי ללכלך, בסופו של דבר המעטר הוא לא המעטר של כל הגדולים במדינת ישראל, מעטר הדירקטורים, אלא בכל זאת הוא מעטר האלופים או תתי האלופים. 

ענת ברקו (הליכוד):
נכון.

היו"ר מרדכי יוגב:
זאת אומרת זה מעטר יחסית מוגדר כמו בשב"כ. מקסימום מפכ"ל המשטרה יבוא להיות, או אמ"ן יבוא להיות, אבל זה לא מעטר של מיליון, זה מעטר של 10, מעטר שאתה יכול לדבר איתו בטווח זמן.

רותם ארנרייך:
בסדר.

היו"ר מרדכי יוגב:
 וגם המעטר הזה, אז אתה יודע אם יש לך בעיה עם מישהו שבזמנו הפנוי עשה עסקאות נשק באפריקה. או שהיה פה, אינני יודע מה.

אהוד ולנר:
אדוני יושב הראש, אם תהיה בעיה, אני לא חושב שזה ישנה, כמו שהציגה כאן עמיתתי. אם תהיה בעיה, אני לא חושב שזה ישנה אם זה יהיה 90 או 30, אבל אם ההליך הוא סדור וטוב ותקין, אז אדרבא, אנחנו בעד. אז לא צריכה להיות בעיה.

מירי פרנקל-שור:
בשב"כ לא כתוב. אני לא זוכרת שחוק השב"כ - - -

היו"ר מרדכי יוגב:
אם אתה הצמדת את זה למבקר, אז בוא תסביר גם את זה, מה זה במבקר?

מירי פרנקל-שור:
לא, אבל התהליך של המבקר, אנחנו עשינו בדיקה. התהליך של המבקר הוא קצת - - -

היו"ר מרדכי יוגב:
יותר ארוך.

מירי פרנקל-שור:
הוא קצת יותר ארוך. הוא גם בכנסת. 

אהוד ולנר:
הייתה עם ועדת מינויים, לא?

מירי פרנקל-שור:
לא, אין ועדת מינויים. יש הגשת הצעת מועמדים. זה קצת שונה. נדמה לי שיש לנו את זה.

היו"ר מרדכי יוגב:
יש שם משפטנים מעורבים בזה. 

ישי יודקביץ:
המבקר נבחר על ידי הכנסת. זה מקרה שונה פה. 

מירי פרנקל-שור:
תמיד המשפטנים רק באים לסייע. 

היו"ר מרדכי יוגב:
תלוי. הם מתחלקים לשניים. 

מירי פרנקל-שור:
איפה טבלת ההשוואה עם מבקר המדינה?

היו"ר מרדכי יוגב:
פתיחה טובה להרצאה באילת, משפטנים מתחלקים לשניים. אלה באים לסייע ואלה באים לעצור. כן.

מירי פרנקל-שור:
לא משנה, אז מה אנחנו עושים? 90 ימים?

רותם ארנרייך:
90.

אהוד ולנר:
ואז אתם 45? הוועדה 45?

מירי פרנקל-שור:
אנחנו גם יכולים תוך 30 ימים. זאת אומרת - - -

אהוד ולנר:
טוב, אדרבא, שיהיה 60 יום - - -

מירי פרנקל-שור:
30 ימים מיום שזה הוגש לוועדה, כיוון שאם - - -

רותם ארנרייך:
אבל אז, רק שאני אבין, אם זה הוגש לפני הזמן והוועדה מאשרת, בינתיים יש לנו נקח"ל מכהן וכבר אישרו את הבא במקומו.

מירי פרנקל-שור:
מה קרה?

אהוד ולנר:
כמו שיש ראש שב"כ מכהן.

מירי פרנקל-שור:
יש ראש שב"כ ככה. 

ענת ברקו (הליכוד):
אין בזה שום בעיה. 

אהוד ולנר:
אין שום בעיה עם זה. 

ישי יודקביץ:
היועץ המשפטי לממשלה היה חודש ימים, ידענו - - -
אהוד ולנר:
אל חשש. השר לא יגיש את המועמד לוועדה לפני הזמן. 

היו"ר מרדכי יוגב:
רותם, אומר לך דבר אחד פשוט, חפיפה של חודש בסיפור הזה זה חפיפה חשובה.

ענת ברקו (הליכוד):
בטח.

היו"ר מרדכי יוגב:
כי יש פה חדירה לנושאים עקרוניים ופרטניים ולסיכומי שטח.

רותם ארנרייך:
אני בעד חפיפה מקצועית, אני רק חוששת מאיזה שהוא-. ושוב, אולי - - -

ענת ברקו (הליכוד):
לא, לא, זה מאד מקובל, זה לא - - -

רותם ארנרייך:
שזה יפגע במכהן, בסמכויות שלו, במעמד שלו.

מירי פרנקל-שור:
לא, לא, זה לא. 

ענת ברקו (הליכוד):
תמיד זה ככה.

היו"ר מרדכי יוגב:
אין דבר כזה. אני לא יודע איך היום בצבא וכמה קביעויות הזמן. יש דברים שנקבעים מהיום למחר, ככה מינו אותי כמג"ד מגלן, מיום רביעי ליום ראשון. 

ענת ברקו (הליכוד):
אבל היום אתה יודע, בקיץ יש להם את הסבב מינויים לשנה הבאה.

היו"ר מרדכי יוגב:
ואז אתה יודע, ואז יודעים מי מח"ט 7 הבא. כתוצאה מזה החטיבה לא מעיזה להפר את הוראתו של מח"ט 7. 

ענת ברקו (הליכוד):
וגם נערכים לחפיפה שהיא יותר מסודרת.

אהוד ולנר:
אני יכול להעיד בפניכם את התהליך שהתקיים בנציבות עצמה עם ראש מחלקת הבירור, שרון מילר, שמילאה את תפקידה עד היום האחרון ללא מורא וללא חשש וללא בעייתיות, עד שנכנסה מחליפתה לתפקידה והיא הוכרזה כבר מספיק זמן קודם. לא צריכה להיות בעיה.

ענת ברקו (הליכוד):
זה מאד תלוי. אם יש כאלה ש - - -

היו"ר מרדכי יוגב:
אז מה אתם מסכמים?

מירי פרנקל-שור:
90 ו-60.

היו"ר מרדכי יוגב:
90 ו-60. זאת אומרת שגם הוועדה צריכה לדון - - -

אהוד ולנר:
בהחלט.

מירי פרנקל-שור:
כן, כן. נכון. 

היו"ר מרדכי יוגב:
בסדר. בפרט שיש פה תקופות שבהן אין כנסת וזה בלגן. אם יש גוף לא מאורגן זה הכנסת. 

אהוד ולנר:
אבל ועדה תמיד יש.

היו"ר מרדכי יוגב:
כן. 

ישי יודקביץ:
היועצת המשפטית של הוועדה אמרה דווקא שהפקת לקחים אחרי האירוע של - - -

מירי פרנקל-שור:
פעם אחת לא הייתה ועדת חוץ וביטחון ועל זה אנחנו מתחילים לבנות תילי תילים. מאז היה תיקון תקנות, מאז היה לנו בג"ץ, מאז ומאז. 

היו"ר מרדכי יוגב:
ולא הפיקו את לקחי צוק איתן. זהו. הלאה. 
ישי יודקביץ:
3. תיקון סעיף 543 ב לחוק העיקרי
(1) בסעיף קטן (א), במקום "רשאי שר הביטחון למנות" יבוא ו"ימנה שר הביטחון", אחרי "שלושה חודשים" יבוא "או עד שיחזור למלא את תפקידיו, לפי המוקדם", ובסופו יבוא "הוראות סעיף קטן זה יחולו גם על ממנה מקום נציב הקבילות שמונה לפי סעיף זה".

(2) בסעיף קטן (ב) במקום הסיפא החל במילים "רשאי שר הביטחון" יבוא "יראו אותו כאילו התפטר מתפקידו". 

אנחנו מדברים פה על סעיף הנבצרות.

מירי פרנקל-שור:
רק רגע, תסביר את הסעיף.

ישי יודקביץ:
אני אסביר. סעיף הנבצרות – אנחנו מדברים פה על נצבר מנציב קבילות החיילים למלא את תפקידו, מה קורה בסיטואציה הזאת.

מירי פרנקל-שור:
זאת אומרת ששר הביטחון יכול למנות ממלא מקום לנציב - - -

אהוד ולנר:
אנחנו משנים את זה מרשאי ל-ימנה. שלא ייווצר מצב שהוא יתמהמה. 

מירי פרנקל-שור:
אנחנו רוצים לאגן פה גם למנות - - -

ישי יודקביץ:
ממלא מקום.

מירי פרנקל-שור:
ממלא מקום לתקופה שלא תעלה על שלושה חודשים.

אהוד ולנר:
עם הארכה לשישה.

מירי פרנקל-שור:
סליחה, עם הארכה לשישה מקסימום. ואם הוא חוזר, הרציפות התפקודית - - -

ישי יודקביץ:
אז כמובן מסתיים הממלא מקום. 

מירי פרנקל-שור:
אוקיי.

אהוד ולנר:
ומעל שישה זה הנבצרות הקבועה. 

ישי יודקביץ:
בדיוק.

היו"ר מרדכי יוגב:
סליחה, רק לשאול, אם הנבצרות שלו היא נבצרות עקב אי יכולת, מה?

אהוד ולנר:
אז נתנו לזה מענה גם. הוועדה נתנה לזה מענה.

היו"ר מרדכי יוגב:
תוך כמה זמן השר חייב למנות?

אהוד ולנר:
הוא חייב למנות, בכל מקרה, השורה התחתונה – בכל מקרה בו לא יהיה נציב, השר ימנה ממלא מקום. זאת אומרת עד שהוועדה כמובן תמנה נציב חדש.

היו"ר מרדכי יוגב:
כתוב כמה זמן? את זה לא ראיתי. אני לא זוכר אם ראיתי.

אהוד ולנר:
בנצברות ארעית-. אה, תוך כמה זמן השר ימנה? כתוב ימנה, אז אני מניח שזה מיידי. 

היו"ר מרדכי יוגב:
שיחיה עד 120, חטף שבץ לב, לא יכול. אין נציב. מה המיידיות של המינוי.

אהוד ולנר:
אז הוא צריך למנות מיד. אתה רוצה להוסיף לאלתר?

ישי יודקביץ:
רגע, שנייה רגע, לא מוסיפים לאלתר. 

רותם ארנרייך:
לא מוסיפים לאלתר.

מירי פרנקל-שור:
הוא ימנה. יש חובה למנות.

ישי יודקביץ:
יש חובה למנות. 

מירי פרנקל-שור:
הוא לא רשאי. אם הוא רשאי, אז זה יכול להמתין. 

היו"ר מרדכי יוגב:
כי אם התפקיד הזה הוא חיוני, ואני חושב שהוא חיוני, אז צריך להגדיר שבוע, צריך להגדיר. 

אהוד ולנר:
בהחלט.

היו"ר מרדכי יוגב:
הרי אצלכם הרי התיקים מצטברים - - -

אהוד ולנר:
נכון, נכון. 

היו"ר מרדכי יוגב:
הנציב כל יום חותם אני יודע. זה כמו לגדל תרנגולות ולהאכיל אותם כל יום. 

אהוד ולנר:
זה נכון.

היו"ר מרדכי יוגב:
הוא קורא חותם כל יום על עשרות תיקים, מה שמגיע אליו.

אהוד ולנר:
אז אפשר - - -

ישי יודקביץ:
סעיף 543 א' מדבר היום על נבצר מנציב הקבילות למלא את תפקידו, הוא לא קובע מסגרת זמן. אנחנו מציעים ימנה ממלא מקום לתקופה שלא תעלה על שלושה חודשים - - -

אהוד ולנר:
למשך תקופה, אבל השאלה תוך כמה זמן הוא ימנה.

היו"ר מרדכי יוגב:
את מבינה, ענת?

מירי פרנקל-שור:
מה את אומרת?

ענת ברקו (הליכוד):
אני חושבת שזה סביר. 

רותם ארנרייך:
אני חושבת שלא צריך לציין. אני לא מכירה דברי חקיקה שמדברים, עצם זה שיש חובה על השר, יש לו חובה להפעיל את סמכותו, יש לו אחריות כלפי התפקיד הזה, הוא יהיה חייב למנות אותו אני חושבת מיד.

אהוד ולנר:
אפשר להגיד בהקדם.

רותם ארנרייך:
אני גם לא הייתי רוצה. 

ענת ברקו (הליכוד):
זה מסנדל אותך.

אהוד ולנר:
בהקדם האפשרי. אנחנו רוצים לסנדל את השר במקרה הזה. 

היו"ר מרדכי יוגב:
שני גורמים, ואני אומר - - - גם הגורם המשפטי וגם הגורם הביטחוני יכולים להיות לו המון המון דברים, ממלחמה ועד שוק חוץ לארץ ומצבים פוליטיים. אני חושב שאם קובעים בחוק שבוע ימין, זה איזון נורמאלי.

מירי פרנקל-שור:
אם לא נאמר שבוע, אז נאמר - - -

רותם ארנרייך:
לא, בהקדם האפשרי. 

היו"ר מרדכי יוגב:
מתי נוכל לבקר אותו שזה לא בסדר שאין נציב?

רותם ארנרייך:
אני חייבת להגיד שאני לא מכירה דברי חקיקה אחרים שמתייחסים למינוי שאומרים את זה, ולכן אני גם לא יודעת איך זה ישפיע על מקרים אחרים. זה אומר שהשרים במקרים אחרים לא יהיו מחויבים למנות בהקדם? עד כמה שאני יודעת, שר, כשיש לו חובה למנות, הוא חייב להפעיל אותה כשיש מקום להפעיל אותה. 

אנחנו גם יוצאים מנקודת הנחה שהשר פועל כראוי ובהתאם לתפקידו.

מירי פרנקל-שור:
והוא יקבל חוות דעת משפטית - - -

אהוד ולנר:
עד שהוא יקבל חוות דעת כבר יהיה נציב. זאת הבעיה. 

היו"ר מרדכי יוגב:
אז אולי השר ימנה מפכ"ל בהקדם האפשרי, חצי שנה, שלושת רבעי שנה.

רותם ארנרייך:
בתוך שבוע ימים - - - 

מירי פרנקל-שור:
לא, זה לא מינוי על המקום, זה מינוי - - -

אהוד ולנר:
זה מינוי ממלא מקום, הוא לא צריך ועדה. 

מירי פרנקל-שור:
ממלא מקום. 

ענת ברקו (הליכוד):
ואם זה יהיה עד חודש?

רותם ארנרייך:
בהקדם האפשרי. 

היו"ר מרדכי יוגב:
אז כמות התיקים, 1,000 עד 2,000 - - -

מירי פרנקל-שור:
רק שנייה, אנחנו רוצים לשמוע - - -

ענת ברקו (הליכוד):
אבל יש היום גם סגן.

מירי פרנקל-שור:
לא, אין סגן.

אהוד ולנר:
לא, אין, אין, זאת הבעיה. 

ענת ברקו (הליכוד):
לא מוגדר כסגן?

מירי פרנקל-שור:
לא.

ענת ברקו (הליכוד):
אז אולי צריך להגדיר אחד - - -

מירי פרנקל-שור:
לא, אבל תראו יש חובת מינוי - - - 

היו"ר מרדכי יוגב:
עוד פעם, סליחה, במפכ"ל, אז היה סמפכ"ל שבסוף נתנו לו גם את כל הסמכויות, לבנצי סאו, אני מדבר בפרטים. אז הוא גם יכול היה במקרה הצורך לשים בעל תפקיד שחסר לו, כי זו הייתה הצלת חיים, או לטפל בתקנים בירושלים, כי הייתה בעיית הצלת חיים.
רותם ארנרייך:
אבל השר לביטחון הפנים לא אפשר שום חלל, שום ריק שבו אין מפכ"ל. ברגע שלא היה לו מפכ"ל, ברגע שאי אפשר היה למנות את גל הירש והמינוי הקודם וזה, הוא ישר מינה מישהו אחר. זה היה מובן מאליו, אפילו לא היינו צריכים ל-. החוק לא אומר את זה והיה ברור שאי אפשר להשאיר ריק שלטוני כזה. 

לשר לביטחון פנים אין חובה למנות את הממלא-. אגב, ספציפית בפקודת המשטרה אין בכלל התייחסות לממלא מקום, אז זה מקרה אחר - - -

אהוד ולנר:
אבל סעיף 23 נותן לזה מענה. 

רותם ארנרייך:
לא, זה לא בטוח. זה לא. 

מירי פרנקל-שור:
רק שנייה, אני רוצה רגע להתייחס. כאשר מחוקקים חוק, צודקת רותם, יש לכך השלכות רוחב. יכולה להיווצר פה בעיה. אנחנו נכתוב – ימנה בהקדם האפשרי ובחקיקה אחרת שלא יהיה כתוב וכן תהיה חובה למנות, שהרעיון הוא שימנה בהקדם האפשרי, תיווצר איזו שהיא שאלה אם חובת המינוי היא לא בהקדם האפשרי. 

אני חושבת שלא נפתח פה איזה שהוא פתח. אנחנו אומרים, בסך הכל התמונה שנוצרת מהצעת החוק, שאנחנו רוצים את הרציפות התפקודית. אנחנו רוצים שיהיה ממלא מקום, אנחנו גם מגבילים את הכל בזמן. זאת אומרת כל ההסדר שמוצע כאן, אני חושבת שהוא ברור שהשר צריך למנות מיד ממלא מקום לנציב ואני חושבת שצריך להסתפק בכך.

היו"ר מרדכי יוגב:
לא, אני בכל זאת מקשה. אנחנו עדים, ואני לא אומר את זה כשיקול - - -, שהחלטות מתעכבות בהרבה מאד מובנים קשים, כבדים, שאנחנו רוצים שלא להגיע אליהם. הישיבה פה בשלוש על - - - וביטחון, אז אחת. אז יש כסף, אבל עוד לא הוחלט עליו. זאת אומרת ניתנה הרשאה לתכנון, וגם כבר חודש וחצי שדנים בזה. אז חודש וחצי לא מצליחים להגיע לממשלה להחליט. וסתם, בעוד דברים. זאת אומרת קורים דברים - - -

מירי פרנקל-שור:
אבל ההליכים האלה לא מעוגנים בחוק, זה ההבדל. לו ההליכים האלה היו מעוגנים בחוק, אני חושבת שכן היה שינוי בהתנהלות. כאן בכל זאת אנחנו מסדירים הליך מינוי בחוק של גם תקופת זמן - - -

היו"ר מרדכי יוגב:
השאלה אחרת. מדוע שלא תהיה ברירת מחדל כל שהיא. הרי אם אנחנו מעריכים את התפקיד כתפקיד חשוב, אני אומר לכם במקרים בפינה הוא מציל גם חיים. כבר קופצות לי שתיים-שלוש דוגמאות, לא אאריך כרגע בסיפור. כי רק אתמול שלשום היה פה ראש אכ"א, אמרתי לו על כשל של אכ"א, שנציג שלכם, אלי הדר, מוכר לך?
אהוד ולנר:
כן, וודאי.

היו"ר מרדכי יוגב:
עשה לי קבילה דחופה ב-24 שעות.

אהוד ולנר:
נכון, מכיר. 

היו"ר מרדכי יוגב:
זה הזיז את אכ"א. זה לא היה הצלת חיים, אבל גם על הצלת חיים היה לי איתו לפני שנה או שנתיים. כי אכ"א היה קשוח ובירוקרט ומרובע ולא הבין וכו' ועשה לי קבילה דחופה של 24. זאת אומרת לכן אולי צריך לחשוב - אין לי תשובה, אין לי רצפט - מה היא ברירת המחדל שאולי זה כן הקצינה הבכירה או הקצין הבכיר, אולי זה כן מישהו אחר, לא יודע, מבקר המערכת. 

ענת ברקו (הליכוד):
לא, לא, לא, מה פתאום, אתה גם לא רוצה לערבב.

היו"ר מרדכי יוגב:
לא רוצה לערבב, אבל כמו שלנשיא המדינה יש את יושב ראש הכנסת, אני חושב בהגבלה הזו מי האיש שיכול למלא את הפונקציות של הבכירות הטכנית הזאת, של לטפל בבעיות הקשות.

אהוד ולנר:
אני רוצה להשיב לגבי הנקודה הזאת של בעיות אקוטיות או דחופות שעולות. ראשית, אין איש מלבד הנציב שיכול לחתום על הקבילות על פי חוק כיום, וכרגע אין מנגנון כזה שמוסדר בחוק, מכל מיני טעמים. 
אבל לגבי בעיות דחופות, אם חלילה, הרי גם יכול להיות מצב שהנציב פתאום נפל למשכב או חולה לאיזה שבוע ימים. הרי לא מדובר - - -

מירי פרנקל-שור:
מה קורה כשהנציב נוסע לחו"ל?

אהוד ולנר:
או שנסע לחו"ל. לא קורה דרך אגב מקרה כזה, הוא לא נוסע, אבל יכולים להיות תמיד מצבים מהסוג הזה. אנחנו - - -

אענת ברקו (הליכוד):
אני שרתי איתו ו - - - 

ישי יודקביץ:
איש מעורר השראה, אני חייב לומר בצורה בלתי רגילה.

אהוד ולנר:
כבוד גדול לעבוד תחתיו. אני אומר לכם שכמו שציינת את המקרה של אלוף משנה במילואים מני הדר, במקרים שבהם יש דחיפות, אנחנו משתדלים לתת מענה או לפתור אותו מבלי חתימת הנציב. כלומר, אנחנו משתדלים להגיע למצב שבו לא נדרש לחתימת הנציב, אם נגיד הנציב כרגע לא נמצא, מנסים במיילים, באופן שבו לא נזדקק להגיע להחלטה חלוטה של הנציב.

אגב, ברוב המקרים שבהם יש דחיפות, מגיעים, הנציב הזה ידוע בתור שיתוף פעולה עם גורמי הצבא, וברגע שגם מישהו מטעמו - מישהו מאיתנו או מישהו מראשי הצוותים - אומר תקשיבו, זה לא יתכן וזה לא סביר, תתנו מענה, המענה הזה בדרך כלל ניתן. לכן אני לא חושש למצבים כאלה, שבהם הנציב לא נמצא יומיים או שלושה או דברים מהסוג הזה.

מאידך, אני מסכים איתך, צריך למצוא איזה שהוא מנגנון שייתן מענה מיידי למילוי ממלא מקום בגלל התמהמהות כזאת או אחרת של השר. לי אישית אין התנגדות שיהיה כתוב בהקדם האפשרי, אבל מה שתחליט היועצת המשפטית של הוועדה.

מירי פרנקל-שור:
לא אני מחליטה, חברי הכנסת מחליטים.

אהוד ולנר:
כמובן.

מירי פרנקל-שור:
אבל אני חושבת שאולי נכון במקום בהקדם האפשרי, לקצוב בזמן. כלומר תוך 14 ימים. 

ישי יודקביץ:
שבוע ימים אפשר.

ענת ברקו (הליכוד):
שבוע ימים זה לא מספיק במציאות הביטחונית שלנו. שבועיים לדעתי זה סביר.
אהוד ולנר:
מה שתחליטו.

רותם ארנרייך:
לא, אני רק אעלה חשש מהצד השני ש-14 יכול להיראות הרבה מאד זמן מצד אחד - - -

ענת ברקו (הליכוד):
עד 14 יום. 

רותם ארנרייך:
עד 14 יום, אבל כמו שאמרה היועצת המשפטית של הוועדה לפני כן, גם פה אתם מאותתים איזה משהו כשאתם אומרים עד 14. אולי צריך הרבה לפני וזה מאפשר איזו שהיא שהות. ומצד שני, כמו שתיאר יושב ראש הוועדה, הוא נפל למשכב, עבר ניתוח וייקח לרופאים 21 יום להגיד אם הוא צריך - - -

ענת ברקו (הליכוד):
נו? אז - - -

ישי יודקביץ:
זה נצברות ארעית.

מירי פרנקל-שור:
אנחנו לא רואים את המקרה הזה כנבצרות ארעית. אנחנו דיברנו, זה לא נבצרות ארעית. 

אהוד ולנר:
נכון. זה לא נצברות ארעית.

ענת ברקו (הליכוד):
זה לא נבצרות ארעית.

מירי פרנקל-שור:
אם הוא עובר ניתוח והוא זה, אנחנו לא רואים את זה כנבצרות ארעית. ממש לא. 

אהוד ולנר:
נכון.

ענת ברקו (הליכוד):
עד 14 יום.

מירי פרנקל-שור:

אז אני חושבת שתחימת הזמן עדיפה על פני - - -

רותם ארנרייך:
על פני אמירות, אני מסכימה איתך.

אהוד ולנר:
כן, טוב, סיכמנו. 14 יום.
היו"ר מרדכי יוגב:
אם זו דעתכם, בסדר. אני הייתי נותן עד 10. בסדר. הכל יכול לקרות. בסדר. 

אהוד ולנר:
ה-14 מתייחס למה, לנצברות ארעית?

רותם ארנרייך:
כן.

אהוד ולנר:
ה-14 צריך להתייחס, היועצת המשפטית, לכל המצבים. לא רק לנצברות הארעית. גם אם התפנה מקומו. לכל מצב. 

עידו בן יצחק:
לא, ב-התפנה מקומו יש הסדר של - - -

ישי יודקביץ:
נכון.

אהוד ולנר:
לא, לא. 

מירי פרנקל-שור:
התפנה מקומו עד למינוי הנציב החדש. 

אהוד ולנר:
זה צריך להיות גם 14 יום. 

היו"ר מרדכי יוגב:
אם מסיבה כזו או אחרת הוא אינו יכול להמשיך בתפקידו, אז - - -
מירי פרנקל-שור:
כלומר באופן עקרוני מילוי ממלא מקום יהיה בתוך 14 יום.

היו"ר מרדכי יוגב:
נכון.

אהוד ולנר:
בכל מצב שלא יהיה. בכל הסיטואציות. 

מירי פרנקל-שור:
אוקיי. אנחנו סיימנו את סעיף 2. 

ישי יודקביץ:
אני חושב שזה בסדר. 

אהוד ולנר:
לא, סיימנו את 3 (1). 

מירי פרנקל-שור:
אוקיי.

אהוד ולנר:
עכשיו 3 (2).

ישי יודקביץ:
פסקה (2) :

(2) בסעיף קטן (ב) במקום הסיפא החל במילים "רשאי שר הביטחון" יבוא "יראו אותו כאילו התפטר מתפקידו". 

זה ששת החודשים. זאת אומרת אם הנבצרות נמשכת מעל לשישה חודשים, יראו אותו כאילו התפטר. 

מירי פרנקל-שור:
זה היה שינוי שאנחנו הצענו, אנחנו רק נסביר את הרציונל. בעצם מה שקבע החוק עד היום, שבמקרה שכזה שר הביטחון בהתייעצות עם שר המשפטים, באישור ועדת החוץ והביטחון של הכנסת, שניתן בהחלטה של רוב חבריה, רשאים להעביר אותו מכהונתו. 

ואנחנו סברנו שהתהליך הזה הוא תהליך גם סבוך ולא ברור שגם מישהו יזום אותו, ולכן - - -

היו"ר מרדכי יוגב:
את עושה את זה אוטומט.

מירי פרנקל-שור:
בדיוק. זאת אומרת בהינתן מצב מסוים, אנחנו מניחים הנחה שרואים אותו כאילו התפטר מתפקידו ואף אחד לא צריך להתחיל פה איזה שהוא תהליך שלפעמים יכול להיות שהוא פשוט לא נעים.

עידו בן יצחק:
המנגנון הזה היום קיים בחוק מבקר המדינה למבקר המדינה. 

ענת ברקו (הליכוד):
טוב מאד. 

ישי יודקביץ:
(3) בסעיף קטן (ג), במקום "נציב קבילות חיילים" יבוא "נציב הקבילות", במקום "רשאי שר הביטחון למנות", יבוא "ימנה שר הביטחון" ובמקום הסיפא במילה "עד" יבוא "עד לכניסתו לתפקיד של נציב קבילות חדש". 
מירי פרנקל-שור:
את העניין הזה כדאי להציג. טוב, השאלה שעלתה כאן, נתפנה מקומו של נציב קבילות חיילים, יכולה להיות אפשרות שהוא מחליט לעזוב את תפקידו טרם סיום כהונתו או שחלילה נפטר נציב ואז ניתן למנות ממלא מקום. אבל מה שמבקשת הממשלה לאפשר למנות ממלא מקום גם אם הסתיימה תקופת כהונתו וטרם מונה נציב קבילות חדש.

זאת אומרת, כאן אנחנו פותחים את האפשרות לדעתי, למצב שבו כולם יודעים שבתום 7 שנים מסתיימת תקופת כהונתו של הנציב - - -

היו"ר מרדכי יוגב:
אז קצבתם. אז מה - - -

מירי פרנקל-שור:
וכאן ניתן למנות ממלא מקום. אני חושבת, לעמדתי, שהאפשרות – כאשר מסתיימת כהונתו של הנציב – חייבים למנות נציב חדש ולא לתת את האפשרות למנות ממלא מקום. 

ענת ברקו (הליכוד):
גם אני חושבת. זה לא נראה טוב.

מירי פרנקל-שור:
אומרת הממשלה שבכל זאת יכולים להתחיל הליכי המינוי ולא להסתיים, כמו שאנחנו - - -

אהוד ולנר:
כמו שהצגנו קודם - - -

מירי פרנקל-שור:
לא, לא, זה לא עוסק בוועדת חוץ וביטחון. 

ישי יודקביץ:
משרד המשפטים הציג מקרים שהיו לו. 

מירי פרנקל-שור:
למשל הליכי מינוי של מפכ"ל, כמו שאתה - - -

ענת ברקו (הליכוד):
כשמשהו משתבש. 

מירי פרנקל-שור:
כשמשהו משתבש בהליכי המינוי. 

אהוד ולנר:
כשמשהו משתבש. לצערנו זה קורה. 

מירי פרנקל-שור:
כולם ברצון טוב, ואז יש - - -

אהוד ולנר:
שוב יש לנו ואקום.

ענת ברקו (הליכוד):
אז איך אנחנו עושים את זה? 

אהוד ולנר:
יש פתרון.

מירי פרנקל-שור:
איפה הפתרון? רגע. אוקיי, אין לי את סעיף 23. הוצאתם? 

רותם ארנרייך:
יש לי אותו.

מירי פרנקל-שור:
אנחנו נותנים מענה שכזה: כאשר הסתיימה כהונתו של הנציב והחלו ההליכים למינוי, אבל הם טרם הסתיימו והנציב כבר סיים את כהונתו, הגיעו לתומם 7 השנים, אנחנו מפנים לחוק שירות המדינה מינוים תשי"ט-1959, בסעיף 23 א', וכך אומר הסעיף:

שאם נתפנתה משרתו של נושא משרה, נושא משרה – הנציב – או נבצר ממנו להשתמש בסמכותו, רשאי השר, שעם משרדו נמנית המשרה – במקרה הנוכחי זה שר הביטחון – בהתייעצות עם נציב השירות – הכוונה לנציב שירות המדינה – להטיל על עובד מדינה אחר למלא את התפקיד – זאת אומרת למנות ממלא מקום – לתקופה שלא תענה על שישה חודשים.

ענת ברקו (הליכוד):
לא, אבל עובד מדינה שעונה על הקריטריונים של הנציב. זאת אומרת הוא חייב להיות אלוף, הוא חייב להיות - - -

מירי פרנקל-שור:
קודם כל לנקח"ל אין תנאי שירות בחוק. אין. כל ממלא מקום - - -

ישי יודקביץ:
וזה יכול גם להיות תת אלוף. היה כבר תת אלוף. היו. 

ענת ברקו (הליכוד):
כן, אני זוכרת. 

ישי יודקביץ:
עוזי לב צור היה. 

אהוד ולנר:
גם תת אלוף, זיכרונו לברכה, אבנר ברזני. היה גם רב אלוף. נכון. 

ענת ברקו (הליכוד):
אז השאלה, אבל אין בחוק שום דבר שאומר שהוא חייב להיות קצין בכיר?

מירי פרנקל-שור:
לא. עוד רצו למנות את כרמלה מנשה. 

ענת ברקו (הליכוד):
אבל בסדר, אני חושבת שצריך-. טוב. 

אהוד ולנר:
זאת סוגיה שצריך לדון עליה בנפרד. 

ענת ברקו (הליכוד):
היא באמת עושה הרבה דברים לטובת החיילים, אז אני חושבת שהקטע של קצין בכיר הוא - - -

אהוד ולנר:
זה בדרך כלל מה שקורה, כן. 

מירי פרנקל-שור:
איזו שהיא אוטוריטה כלפי - - -
ענת ברקו (הליכוד):
אבל אין ספק שכרמלה היא - - -

היו"ר מרדכי יוגב:
טוב, אוקיי.

מירי פרנקל-שור:
אז אנחנו מציעים – כאשר סיים כהונתו, יידעו מראש שהוא מסיים את כהונתו, התחילו ההליכים במועד, בטרם הסתיימו מכל סיבה שהיא, כן ניתן יהיה למנות ממלא מקום לשלושה חודשים. שר הביטחון בהתייעצות עם נציב שירות המדינה. 

לא אמרנו שר המשפטים, מכיוון שרותם אמרה שאם יש מקרה שאין שר משפטים ולא מונה שר משפטים, נכון? אני לא זוכרת את זה. 

ישי יודקביץ:
היה מקרה בממשלה הקודמת שפוטרו שרי המשפטים, שרי האוצר. שלושה חודשים ראש הממשלה היה שר ביטחון, שר אוצר, שר משפטים, שר בריאות, שר זה, שר זה - - -

רותם ארנרייך:
אני לא רוצה להתחייב לדבר הזה.

ישי יודקביץ:
אחרי שלושה חודשים לא היו במשך כחודש, לא היו שרי משפטים וגם לא היה ראש ממשלה כשר משפטים. היה איזה חודש, חמישה שבועות כאלה.

מירי פרנקל-שור:
וכאן שר הביטחון מחויב בחובת התייעצות עם שר המשפטים ואנחנו נותנים מענה לנסיבות האלה, שאנחנו מנסים לתחום אותן, שלא ניתן יהיה למנות ממלא מקום. דווקא מהרציונל של רציפות וחובת מינוי נציב. זה להחלטתכם.

היו"ר מרדכי יוגב:
אוקיי. האפשרות העדיפה בעיני, כפי שעשו במשטרה, שניתן יהיה אז להאריך ב-30 יום בלבד לנציב הקיים, אם אפשר. 

אהוד ולנר:
אבל אז מה יקרה אם זה יתמשך יותר מ-30 יום? זאת אומרת שוב יכולה להיות בעייתיות. 

היו"ר מרדכי יוגב:
אתה רוצה את הסיטואציה של גל הירש, כאילו שאנשים נפסלים וצריך להתחיל סבב חדש. 

אהוד ולנר:
לא, הרציונל הוא שאם ימונה נציב חדש ואנחנו לוקחים בחשבון, כמו שאמרה היועצת המשפטית של הוועדה, שזה לא סביר שלא יסתיימו הליכי המינוי של הנציב החדש, במיוחד לאור העובדה שאם הגדלנו את זה ל-90 יום ו-60 וכו'. אבל יכול להיות מצב שאיך שהוא - - -

היו"ר מרדכי יוגב:
אני אסביר לך. 

מירי פרנקל-שור:
יש בזה - - -
היו"ר מרדכי יוגב:
אני אסביר בשבילך. מירי לא רוצה שממלא מקום יהפוך לאידיאל.

אהוד ולנר:
אבל מגבילים אותו לשלושה חודשים. 

היו"ר מרדכי יוגב:
ואני אומר שבסוף צריך את המומחיות ואת הרציפות. עדיף לי שיישאר חודש ושבוע קבוע, - - - עוד אחד - - -

מירי פרנקל-שור:
אני בעד. 

אהוד ולנר:
אבל מה, רק לחודש ימים?

מירי פרנקל-שור:
לא, עד המינוי. 

היו"ר מרדכי יוגב:
צריך לקבוע את זה. לקצוב.

מירי פרנקל-שור:
אבל שלושה חודשים. 

רותם ארנרייך:
אז לדבר על הארכה בעצם ולא על - - -

מירי פרנקל-שור:
כן, ולא על הפניה ל - - -

אהוד ולנר:
ואז אם חס וחלילה הוא נצבר, אז יחולו האחרים. 

רותם ארנרייך:
אני רק אזכיר במשטרה זה נעשה בצורה אחרת לגמרי, שם המינוי הוא באישור ממשלה וזה הי בהחלטות ממשלה, זה הליך אחר. זה לא נקבע בחוק בכלל. 

מירי פרנקל-שור:
אבל אני חושבת שההצעה של חבר הכנסת יוגב עדיפה על פני ההצעה שאנחנו הבאנו.

אהוד ולנר:
והיבטי הנצברות כפי שתיארנו קודם, יחולו גם בתקופת הארכה. אני מניח. זאת אומרת במידה והנציב - - -

מירי פרנקל-שור:
כן, כן, בוודאי. 

רותם ארנרייך:
וככל שאותו נציב, וסליחה שאני שוב, דווקא מעולם המשטרה, המפכ"ל הקודם לא הסכים להאריך את כהונתו ולכן מונה בנצי סאו. הוא לא רצה להאריך - - -

מירי פרנקל-שור:
אז אם לא, אז נפנה לסעיף 23

רותם ארנרייך:
אה, אז לא למחוק את אחרי.

מירי פרנקל-שור:
לא, אנחנו מתפתחים תוך כדי דיון. 

אהוד ולנר:
בסדר. בסדר. זה אפילו עדיף. 

רותם ארנרייך:
למשרד המשפטים מאד חשוב שסעיף 23 יוזכר, הוא נותן פתרונות למצבים שאנחנו לא מעלים בדעתנו.

מירי פרנקל-שור:
בסדר. 

רותם ארנרייך:
והמציאות עולה על כל דמיון לעתים.

מירי פרנקל-שור:
אז נשנה. רותם, נשנה. 

אהוד ולנר:
אדרבא, זה יותר טוב אפילו. 

מירי פרנקל-שור:
לשלושה חודשים, ואם - - -

רותם ארנרייך:
במקרים חריגים.

מירי פרנקל-שור:
ואם זה, אז אנחנו - - -

רותם ארנרייך:
נפנה לסעיף 23. 

מירי פרנקל-שור:
בסדר גמור.

אהוד ולנר:
מצוין, מצוין. 

היו"ר מרדכי יוגב:
טוב, אנחנו בסעיף .

ישי יודקביץ:
"(4) אחרי סעיף קטן (ג) יבוא:

 (ד)
נבצר מנציב הקבילות למלא את תפקידיו לפי סעיף קטן (ב) או התפנה מקומו לפי סעיף קטן (ג) לפני תום תקופת כהונתו, יגיש שר הביטחון לאישור ועד החוץ והביטחון של הכנסת את שם המועמד לתפקיד נציב הקבילות מוקדם ככל הניתן ולא מאוחר משלושים יום - - -

אהוד ולנר:
מ-90.

ישי יודקביץ:
לא, זה המ"מ, זה הנבצרות - - -

אהוד ולנר:
לא, לא, לא, זה ה-90.

ישי יודקביץ:
לא, זה 30.

מירי פרנקל-שור:
לא, לא, זה הנבצרות.

ישי יודקביץ:
זה היה 30.

אהוד ולנר:
אה, זה המ"מ, סליחה.

ישי יודקביץ:
זה המ"מ.

ולא יאוחר משלושים יום מהיום שבו נבצר ממנו למלא את תפקידיו או התפנה מקומו, לפי העניין; הוועדה תדון בהצעת שר הביטחון כאמור מוקדם ככל הניתן ולא יאוחר משלושים יום מיום שהגיש לה את שם המועמד". 

אהוד ולנר:
אבל בינתיים יש מ"מ. 

ישי יודקביץ:
כן, כן.

אהוד ולנר:
וזה המחליף במקרה שהוא בטרם עת.

ישי יודקביץ:
בדיוק.

היו"ר מרדכי יוגב:
אותו הוא חייב למנות תוך שבועיים.

ישי יודקביץ:
כן. 

מירי פרנקל-שור:
לא, אנחנו צריכים גם להוסיף פה תוך שבועיים.

ישי יודקביץ:
כן.

מירי פרנקל-שור:
אמרנו?

ישי יודקביץ:
כן, אמרנו לכל הסיטואציות את השבועיים למינוי מ"מ.

מירי פרנקל-שור:
בסדר.

ישי יודקביץ:
הוראת מעבר בסעיף 4 - 

"הוראות סעיף 543(א) לחוק העיקרי, כנוסחו בסעיף 1 לחוק זה, לעניין תקופת כהונתו של נציב הקבילות, לא יחולו על נציב הקבילות המכהן".

דהיינו תקופת השבע שנים היחידה לא תחול לגבי המכהן. כל שאר ההוראות לגבי הנבצרויות וממלא המקום, יחולו גם לגבי המכהן. שלא נזדקק לזה אני מקווה.

אהוד ולנר:
הנציב המכהן אגב התחיל כרגע את שנתנו השמינית, למעשה.

ישי יודקביץ:
שמינית, כן, נכון. 

ענת ברקו (הליכוד):
כן? ועד מתי זה?

אהוד ולנר:
עד ינואר 2019.

מירי פרנקל-שור:
כלומר הוא מכהן 5 שנים. כלומר הוא סיים 5 שנים והוא יכהן 5 שנים. ממתי הוא התחיל?

אהוד ולנר:
הוא התחיל מדצמבר 2008. בהתחלה האריכו לו. הוועדה למעשה קבעה מחדש את המינוי בינואר 2014 וינואר 2019 למעשה זה יסתיים. 
היו"ר מרדכי יוגב:
שאלה, אני לא חושב שיש מגבלה, רק תוודא. להערכתי, במציאות, בכל מציאות, לא משנה מי שר הביטחון, סביר שאם אין לו בראש איזה שהוא, הוא יחפש את ממלא המקום, הוא יחפש את ההכי ראוי, את ההכי משמעותי. סבירות שהוא גם יגיד לו תשמע, בוא כנס לזה. סביר גם שתציג מועמדות. אין מגבלה כזאת? 

מירי פרנקל-שור:
לא. 

ענת ברקו (הליכוד):
בדרך כלל ממלא מקום יהיה אחד מהרמ"חים שלו. 

אהוד ולנר:
לא, לא, לא, הוא לא יכול. 

היו"ר מרדכי יוגב:
הוא לא יכול. 

אהוד ולנר:
זה חייב להיות אזרח.

ענת ברקו (הליכוד):
אה, אזרח. אבל יש לפעמים מצבים שיש לך אזרח, יש לך את אלי הדר, הוא אזרח.

אהוד ולנר:
לא, אלי הדר הוא אזרח עובד צה"ל, אז זה שונה. ואני גם לא בטוח ש - - -

היו"ר מרדכי יוגב:
אלי הדר ילך לשר הביטחון, לא משנה איפה הוא יגור – אם זה באקירוב או ברעות – ויגיד לו אני רוצה שתמנה אותי.

ישי יודקביץ:
אז יכול להיות שהיועץ המשפטי, הרי זה צריך להיות עובד מדינה, יכול להיות גם שמחוץ לנציבות ימנו ממלא מקום.

היו"ר מרדכי יוגב:
בהחלט. אבל אין מניעה שאותו ממלא מקום ימשיך ברציפות, ואחר כך, כלומר - - -

מירי פרנקל-שור:
זה לא פוסל - - -

ישי יודקביץ:
אה, אני חושב שלא. 

היו"ר מרדכי יוגב:
טוב. אז אנחנו יכולים להתחיל לסכם סעיף סעיף?

מירי פרנקל-שור:
לא, אפשר להצביע על הכל.

היו"ר מרדכי יוגב:
סיימנו את ההסתייגויות? 

מירי פרנקל-שור:
אין הסתייגויות. 

היו"ר מרדכי יוגב:
את רוצה להקריא את החוק עם התיקון? צריך?

מירי פרנקל-שור:
לא, אין צורך. אנחנו סיכמנו עקרונות ואנחנו נעביר - - -

היו"ר מרדכי יוגב:
אין צורך. אז אנחנו מדברים על הצבעה על חוק השיפוט הצבאי, (תיקון מספר 72) (כהונת נציב קבילות חיילים), שגם פה יש הסכמה בין הייעוץ המשפטי של הוועדה למשרד הביטחון ומשרד המשפטים ונציג נקח"ל. תשע"א, 2015, מספר 923. 

מי בעד? מי נגד? מי נמנע?

הצבעה

בעד הצעת החוק – פה אחד
הצעת החוק נתקבלה.
מירי פרנקל-שור:
ניתנה לענת רשות דיבור?

היו"ר מרדכי יוגב:
סליחה, חברת הכנסת ענת ברקו.

מירי פרנקל-שור:
לא, לא, רשות דיבור לא בהסתייגויות, אלא רשות דיבור במליאה. 

היו"ר מרדכי יוגב:
הסתייגות דיבור קוראים לזה?

מירי פרנקל-שור:
רשות דיבור. טוב. אז מסרו את ברכותינו לנציב. אנחנו מאחלים לו שיאריך ימיו וישלים שנותיו ושיימצא לו מחליף ראוי בזמן. 

אהוד ולנר:
הוא בן 68, 69.

מירי פרנקל-שור:
שיהיה בראי.

ענת ברקו (הליכוד):
שיהיה בריא.

היו"ר מרדכי יוגב:
צעיר. 

הישיבה ננעלה בשעה 10:00.

